《侧犯》
宋代·袁去华

篆销馀馥，烛堆残蜡房栊晓。寒峭。看杏脸羞红、尚娇小。

游蜂静院落，绿水摇池沼。闲绕。翠树底、支颐听啼鸟。

愁风怕雨，弹指春光了。音信杳。最堪恨、归雁过多少。

困倚孤眠，昼长人悄。睡起依然，半窗残照。

作者简介：袁去华，字宣卿，江西奉新（一作豫章）人。生卒年均不详，约宋高宗绍兴末前后在世。绍兴十五年（公元一一四五年）进士。改官知石首县而卒。善为歌词，尝为张孝祥所称。去华著有适斋类稿八卷，词一卷，著有《适斋类稿》、《袁宣卿词》、《文献通考》传于世。存词90余首。